KIRJALLINEN KYSYMYS E-2763/02 esittäjä(t): Bart Staes (Verts/ALE) komissiolle. Lannoitekuljetukset ja tavaroiden, palveluiden ja pääomien vapaa liikuvuus.



Virallinen lehti nro 052 E , 06/03/2003 s. 0212 - 0213



KIRJALLINEN KYSYMYS E-2763/02 esittäjä(t): Bart Staes (Verts/ALE) komissiolle (1. lokakuuta 2002) Aihe: Lannoitekuljetukset ja tavaroiden, palveluiden ja pääomien vapaa liikuvuus Voiko komissio vahvistaa, että lannoite on tavaroiden, palveluiden ja pääomien vapaata liikkuvuutta koskevien tavanomaisten yhteisön määräysten alainen tuote ja että viranomaiset ja oikeudelliset elimet eivät siten saa estää normaaliin tavarantoimittajaasiakas-kauppasuhteeseen liittyviä lainmukaisia lannoitekuljetuksia? Voiko viranomainen sulkea rajan lannoitteen kaltaiselta tuotteelta, etenkään jos ostaja aikoo käyttää lannoitetta maanparannusaineena? David Byrnen komission puolesta antama vastaus (5. marraskuuta 2002) Lannalla käytävään kauppaan sovelletaan EY:n perustamissopimuksen yleisiä tuotteiden vapaata liikkuvuutta koskevia määräyksiä. Lantakuljetukset ja lannan käyttö saattavat vaikuttaa tautien leviämiseen ja ympäristöongelmien syntyyn. Lannalla käytävää yhteisön sisäistä kauppaa koskevista terveysnäkökohdista on säädetty direktiivissä 92/118/ETY(1). Tämän direktiivin (sellaisena kuin se on muutettuna päätöksillä 96/103/EY(2) ja 2001/7/EY(3)) liitteessä I olevassa 14 luvussa kielletään muiden eläinlajien kuin siipikarjan ja hevoseläinten käsittelemättömällä lannalla käytävä kauppa. Kielto ei koske lantaa, joka tulee alueelta tai tilalta, johon ei sovelleta rajoituksia vakavan tartuntataudin vuoksi, eikä lantaa, joka on tarkoitettu levitettäväksi toimivaltaisten viranomaisten valvonnassa noin 20 kilometrin säteellä kahden jäsenvaltion välisen rajan molemmin puolin sijaitseville maille, jotka kuuluvat samaan tilaan. Tilan omistajan on pidettävä kirjaa tällaisista rajat ylittävistä siirroista, jotta ne voidaan hyväksyä. Toimivaltaisen viranomaisen on puolestaan pidettävä kirjaa tällaisista hyväksytyistä tiloista. Siipikarjasta peräisin olevan käsittelemättömän lannan kaupalle on asetettu tiukat ehdot, kun taas hevoseläimistä peräisin olevaan käsittelemättömään lantaan ei sovelleta mitään terveyttä koskevia rajoituksia. Käsitellyn lannan ja lantaa sisältävien jalostettujen tuotteiden osalta yhteisön sisäinen kauppa on sallittu vain tietyin ehdoin. Tarvittavien tarkastusten tekeminen sen varmistamiseksi, että edellä mainittuja yhteisön säädöksiä noudatetaan täysimääräisesti, kuuluu jäsenvaltioiden vastuualaan. (1) Neuvoston direktiivi 92/118/ETY, annettu 17 päivänä joulukuuta 1992, eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa I luvussa mainittujen erityisten yhteisön säädösten kyseiset vaatimukset, EYVL L 62, 15.3.1993. (2) 96/103/EY: Komission päätös, tehty 25 päivänä tammikuuta 1996, eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa I luvussa mainittujen erityisten yhteisön säädösten kyseiset vaatimukset, annetun neuvoston direktiivin 92/118/ETY liitteessä I olevan 14 luvun muuttamisesta (ETA:n kannalta merkityksellinen teksti), EYVL L 24, 31.1.1996. (3) 2001/7/EY: Komission päätös, tehty 19 päivänä joulukuuta 2000, eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa I luvussa mainittujen erityisten yhteisön säädösten kyseiset vaatimukset annetun neuvoston direktiivin 92/118/ETY liitteessä I olevan 14 luvun muuttamisesta (ETA:n kannalta merkityksellinen teksti), EYVL L 2, 5.1.2001.